**KAJ NAM POMAGA PRI PROUČEVANJU PRETEKLOSTI?**

Vsak človek, torej vse človeštvo, za sabo pušča sledi, ki govorijo o določenem preteklem času. Pri spoznavanju minulega dogajanja so nam v veliko pomoč različni ostanki iz preteklosti.

Tem ostankom preteklosti pravimo **zgodovinski viri.**

Poznamo več vrst zgodovinskih virov:

* **Materialni viri** so viri za proučevanje najstarejših obdobij. Sem sodijo predmeti, ki jih je človek ustvaril in uporabljal v vsakdanjem življenju: prebivališča orodje, orožje, nakit, prevozna sredstva, prebivališča, posodo, pohištvo, oblačila, …

K materialnim virom štejemo tudi ostanke starih zgradb, npr. gradov, cerkva, hiš, slike, kipe itd.

* **Pisni viri** so zapisi iz preteklosti, ki nam omogočajo stik z ljudmi iz davnine. Mednje štejemo zapise na nagrobnikih, stenah jam, listine, državne pogodbe, fotografije, zemljevide, kronike, dnevnike in spomine posameznikov, časopise, revije, letake itd.

Pisne vire hranijo predvsem arhivi, muzeji in knjižnice. **Arhiv –** zbirka listin in

dokumentov, ki imajo

vrednost kot

zgodovinsko gradivo

* **Ustni viri** so pričevanja očividcev (priče dogodkov) - ustna pričevanja. Mednje štejemo tudi ljudsko izročilo, ki vsebuje vsaj nekaj sledov iz dogajanja v preteklosti (ljudske pesmi, miti, legende, bajke), ljudske plese, glasbo, šege in navade – običaje ljudi.

Pred iznajdbo pisave so bili edini način prenašanja sporočil.

Ustni viri niso najbolj zanesljivi. To je namreč ustno izročilo, ki se prenaša iz roda v rod od ust do ust, pozneje pa so jih posamezniki, po pripovedovanju ljudi, posneli in zapisali. Mnogokrat so prenašalci ustnega izročila kaj pomešali, pozabili ali celo dodali kaj, kar sploh ne drži.

* **Avdiovizualni viri** – izdelujemo in uporabljamo jih od 20. stoletja dalje. Mednje štejemo zvočne zapise (na trakovih, ploščah, kasetah, zgoščenkah), filme (na trakovih, videokasetah, zgoščenkah, DVD-jih) računalniške programe…

**Kulturna dediščina -**

vse tisto, kar so

ustvarili ljudje.

Zgodovinski viri so **kulturna dediščina** naroda in vsega človeštva.

**Kje in kako najdemo zgodovinske vire?**

Zgodovinski viri so povsod okoli nas: na vrtu, na podstrešju, v kleti, rekah, morju, jamah. Najdemo jih naključno npr. ob gradnji ceste ali z načrtnim raziskovanjem določenih območij. To so območja, za katera domnevamo, da so bila v preteklosti prizorišče določene dejavnosti.

Oseba, ki proučuje dogajanje v preteklosti je **zgodovinar.** Lahko bi mu rekli tudi raziskovalec - strokovnjak, ki proučujejo in razlaga zgodovinske dogodke in pojave.

Delo zgodovinarja ni le prepisovanje podatkov iz virov, ampak je potrebna tudi njegova kritična presoja, saj so med viri lahko tudi ponaredki. Ko zgodovinar pisne vire najde, jih mora najprej podrobno proučiti in šele nato sledi pisanje zgodovinskega besedila. nepristransko opisujejo pretekle dogodke, navajajo **zgodovinska dejstva.**

**Dejstvo –** kar

dejansko obstaja

ali se je dejansko

zgodilo

Zgodovinarjem pomagajo čim bolj resnično podobo preteklosti sestaviti še drugi strokovnjaki, ki preučujejo izkopanine, pisave, napise, vojaško zgodovino, denar …

Pri svojem delu zgodovinarji uporabljajo tudi ugotovitve različnih drugih znanosti.

Z raziskovanjem najstarejših zgodovinskih virov se ukvarja posebna veda – **arheologija.**

**Arheologija –**

znanost, ki na osnovi

izkopanin proučuje

življenje in kulturo

starih narodov

Strokovnjaki, ki preučujejo izkopanine, so **arheologi.** Ti pri svojem delu na terenu zelo previdno izkopavajo npr. ostanke keramične posode, orodja iz kamna in kovin, okrasnih predmetov, oblačil, pa tudi človeških in živalskih kosti itd.

Izkopane predmete nato preučujejo, jih primerjajo z drugimi najdbami, o njih pišejo, po navadi jih v muzeju tudi predstavijo.